# Melvyn Douglas

Melvyn Douglas (5 d'abril de 1901, Macon, Geòrgia (Estats Units) – 4 d'agost de 1981, Nova York, Estats Units) va ser un actor estatunidenc.

## Biografia

Melvyn Edouard Hesselberg va néixer en Macon (Geòrgia), fill d'Edouard Gregory Hesselberg, pianista jueu lituà i Lena Priscilla Shackelford. Malgrat que el seu pare va intentar que el seu fill pogués estudiar música en diferents universitats dels Estats Units i Canadà, Douglas mai va arribar a graduar-se. Poc després, lluitaria en la Primera Guerra Mundial, i en llicenciar-se Melvyn es va iniciar en l'art interpretatiu representat multitud d'obres teatrals amb diverses companyies com l'Owens Repertory Company.
A finals dels anys 20, va aconseguir debutar en ciutats com Sioux City (Iowa), Evansville (Indiana), Madison (Wisconsin) i Detroit (Michigan). Al principi de la dècada dels 30, debutaria a Broadway de protagonista amb la que seria la seva primera esposa, Helen Gahagan, a Tonight or Never until just before his death.
Al mateix temps protagonitza la seva primera pel·lícula, de terror, The Old Dark House (1932). A aquesta van seguir pel·lícules de molt diferent perfil: des d'èpiques com a Captains Courageous (1937) de Victor Fleming, fins a comèdies com Ninotchka (1939) d'Ernst Lubitsch al costat de Greta Garbo, La dona de les dues cares (1939) de George Cukor o A woman's face (1941).
Durant la Segona Guerra Mundial, Douglas va servir primer com a director en l'Oficina de defensa civil, i després en l'exèrcit. Tornaria al cinema per interpretar papers més madurs com Sea of Grass (1947) d'Elia Kazan, Els Blandings ja tenen casa (1948) d'H.C. Potter, The Great Sinner (1949) de Robert Siodmak o El secret d'una dona (1949) de Nicholas Ray.
En la dècada dels 50, la carrera de Douglas sofriria un revés, ja que la seva dona Helen Gahagan lluitaria amb Richard Nixon per l'estat de Califòrnia el 1950. Nixon acusaria a Gahagan de comunista per la seva manifesta oposició al comitè d'activitats antiamericanes. Tot això també va afectar Douglas, que només va estrenar dos films al començament del decenni per no tornar a aparèixer fins als anys 60 en la pantalla gran. Mentrestant, va tornar al teatre i va poder ser vist en alguns treballs televisius. De fet, el 1959 va realitzar el debut del musical de l'obra de Marc Blitzstein Juno, basat en l'obra de Sean O'Casey Juno and the Paycock.
Els millors temps de Douglas tornarien la dècada dels 60, amb pel·lícules com The Americanization of Emily, Hud, El candidat i I Never Sang for My Father, per la qual seria nominat als Oscar en la categoria de millor actor. A més, Douglas guanyaria el premi Tony per la seva actuació en l'obra teatral The Best Man de Gore Vidal, i l'Emmy pel seu paper en el telefilm de 1967 Do Not Go Gentle Into That Good Night.
L'última aparició de Douglas seria en The Hot Touch (1982). Douglas moriria de pneumònia el 4 d'agost de 1981. Douglas té dos estrelles en el Passeig de la Fama de Hollywood, una en el 6423 Hollywood Blvd. i la segona pel seu treball en televisió en el 6601 de Hollywood Blvd.

## Filmografia

| 1931: Tonight or Never: Jim Faichier 1932: Prestige: Tinent / Capità Andre Verlaine 1932: The Wiser Sex: David Rolfe 1932: The Broken Wing: Philip Marvin 1932: As You Desire Me: Comte Bruno Varelli 1932: The Old Dark House: Roger Penderel 1933: The Vampire Bat: Karl Brettschneider 1933: Nagana: Dr. Walter Tradnor 1933: Counsellor at Law: Roy Darwin 1934: Woman in the Dark: Tony Robson 1934: Dangerous Corner: Charles Stanton 1935: The People's Enemy: George R. 'Traps' Stuart 1935: She Married Her Boss: Richard Barclay 1935: Mary Burns, Fugitive: Barton Powell 1935: Annie Oakley: Jeff Hogarth 1935: The Lone Wolf Returns: Michael Lanyard 1936: And So They Were Married: Stephen Blake 1936: The Gorgeous Hussy: John Randolph 1936: Theodora goes wild: Michael Grant 1937: Women of Glamour: Richard 'Dick' Stark 1937: Captains Courageous: Mr. Cheyne 1937: I Met Him in Paris: George Potter 1937: Angel: Anthony 'Tony' Halton 1937: I'll Take Romance: James Guthrie 1938: Arsene Lupin: Arsene Lupin / Rene Farrand 1938: There's Always a Woman: William 'Bill' Reardon 1938: The Toy Wife: George Sartoris 1938: Fast Company: Joel Sloane 1938: That Certain Age: Vincent Bullitt 1938: The Shining Hour: Henry Linden 1939: There's That Woman Again: William 'Bill' Reardon 1939: Tell No Tales: Michael Cassidy 1939: Good Girls Go to Paris: Ronald Brooke 1939: Ninotchka: Comte Leon d'Algout 1939: The Amazing Mr. Williams: Kenny Williams 1940: Too Many Husbands: Henry 'Hank' Lowndes 1940: He Stayed for Breakfast: Paul Boliet 1940: Third Finger, Left Hand: Jeff Thompson, també conegut com a Tony Merrick 1940: Allò que en diuen amor (This Thing Called Love): Tice Collins 1941: Aquest sentiment incert (That Uncertain Feeling): Larry Baker 1941: A woman's face: Dr. Gustaf Segert 1941: Our Wife: Jerome (Jerry) Marvin 1941: La dona de les dues cares (Two-Faced Woman): Lawrence 'Larry' Blake | 1942: We Were Dancing: Nicholas Eugen August Wolfgang 'Nikki' Prax, també conegut com a Mr. Manescu 1942: Tots besaven la núvia (They All Kissed the Bride): Michael Holmes 1943: Three Hearts for Julia: Jeff Seabrook 1947: Sea of Grass: Brice Chamberlain 1947: The Guilt of Janet Ames: Smithfield Cobb 1948: Els Blandings ja tenen casa (Mr. Blandings Builds His Dream House): Bill Cole 1949: My Own True Love: Clive Heath 1949: El secret d'una dona (A Woman's Secret): Luke Jordan 1949: The Great Sinner: Armand de Glasse 1951: El meu passat prohibit (My Forbidden Past): Paul Beaurevel 1951: On the Loose: Frank Bradley 1952: Steve Randall (sèrie TV): Steve Randall 1962: La fragata infernal (Billy Budd): The Dansker, sailmaker 1963: Hud: Homer Bannon 1964: Advance to the Rear: Coronel Claude Brackenbury 1964: The Americanization of Emily: Adm. William 'Jessie' Jessup 1965: Once Upon a Tractor 1965: Rapture: Frederick Larbaud 1965: Inherit the Wind (TV): Henry Drummond 1966: Lamp at Midnight (TV): Galileo Galilei 1967: Hotel: Warren Trent 1967: The Crucible (TV): Governador Danforth 1967: Do Not Go Gentle Into That Good Night (TV): Peter Schermann 1968: Companions in Nightmare (TV): Dr. Lawrence Strelson 1970: Hunters Are for Killing (TV): Keller Floran 1970: I Never Sang for My Father: Tom Garrison 1971: The Going Up of David Lev (TV): Avi 1971: Death Takes a Holiday (TV): Jutge Earl Chapman 1972: One Is a Lonely Number: Joseph Provo 1972: El candidat (The Candidate): John J. McKay 1974: The Death Squad (TV): Capità Earl Kreski 1974: Murder or Mercy (TV): Dr. Paul Harelson 1974: Benjamin Franklin (TV): Benjamin Franklin 1976: El quimèric inquilí 1977: Portrait of Grandpa Doc: Avi 1977: Twilight's Last Gleaming: Zachariah Guthrie 1977: Intimate Strangers (TV): Pare de Donald 1979: La seducció de Joe Tynam (The Seduction of Joe Tynan): Senador Birney 1979: Being There: Benjamin Turnbull Rand 1980: The Changeling: Sen. Joseph Carmichael 1980: Tell Me a Riddle: David 1981: Ghost Story: Dr. John Jaffrey 1982: The Hot Touch: Max Reich |

## Premis i nominacions
### Premis

* 1964: Oscar al millor actor secundari per Hud
* 1968: Primetime Emmy al millor actor en sèrie dramàtica per CBS Playhouse
* 1980: Oscar al millor actor secundari per Being There
* 1980: Globus d'Or al millor actor secundari per Being There

### Nominacions

* 1964: Globus d'Or al millor actor secundari per Hud
* 1966: Primetime Emmy al millor actor en sèrie dramàtica per Inherit the Wind
* 1971: Oscar al millor actor per I Never Sang for My Father
* 1971: Globus d'Or al millor actor dramàtic per I Never Sang for My Father